stanford-oval/wikipedia huggingface dataset:
Union Cycliste Internationale

| Kansainvälinen pyöräilyliitto> Union Cycliste Internationale |
| --- | --- |

 UCI:n pääkonttori Aiglessa.
Laji:  pyöräily
Tyyppi:  urheilujärjestö
Toimialue:  kansainvälinen
Lyhenne:  UCI
Perustettu:  14. huhtikuuta 1900
Sijainti:   Aigle, Sveitsi
Presidentti:  David Lappartient
Jäsenyydet:   Kansainvälinen olympiakomitea 
Aiheesta muualla
Sivusto
Infobox OKNimi-testi OK: 
Union Cycliste Internationale (lyhenne UCI, ranskaa, suom. Kansainvälinen pyöräilyliitto) on kansainvälinen pyöräilyn kattojärjestö. Sen päämaja sijaitsee Aiglessä, Sveitsissä.
UCI:n vastuulla on kilpailulisenssien jako pyöräilijöille sekä esimerkiksi dopingiin liittyvät kurinpidolliset toimet. UCI myös ylläpitää erilaisia ranking-listoja eri kilpailulajeissa kuten maastopyöräilyssä, maantiepyöräilyssä ja ratapyöräilyssä (niin naisille kuin miehillekin, ammattilaisille ja amatööreille).
UCI järjestää eri pyöräilylajeissa myös MM-kilpailut, joissa kilpailevat ammattilaistallien sijasta eri maat. Näiden kilpailujen voittajilla on oikeus pitää yllään erityistä sateenkaaripaitaa seuraavan vuoden ajan sekä sateenkaarikuvioista hihanauhaa uransa loppuun saakka.
Historia

Union Cycliste Internationalen perustivat Belgian, Yhdysvaltojen, Ranskan, Italian ja Sveitsin kansalliset pyöräilyliitot Pariisissa 14. huhtikuuta 1900.
Historia > Puheenjohtajat

UCI:n nykyinen puheenjohtaja on ranskalainen David Lappartient.
| Nimi | Kansalaisuus | Kausi |
| --- | --- | --- |
| Emile de Beukelaer |  Belgia | 1900–1922 |
| Léon Breton |  Ranska | 1922–1936 |
| Max Burgi |  Sveitsi | 1936–1939 |
| Alban Collignon |  Belgia | 1939–1947 |
| Achille Joinard |  Ranska | 1947–1957 |
| Adriano Rodoni |  Italia | 1958–1981 |
| Luis Puig |  Espanja | 1981–1990 |
| Hein Verbruggen |  Alankomaat | 1991–2005 |
| Pat McQuaid |  Irlanti | 2005–2013 |
| Brian Cookson |  Iso-Britannia | 2013–2017 |
| David Lappartient |  Ranska | 2017– |
UCI:n maailmancup ja ProTour

Vuosina 1989–2004 UCI järjesti UCI Maailmancupia, koko kauden kestävää kilpailua johon kuuluivat kaikki tärkeimmät yksipäiväiset maantiekilpailut. Vuonna 2005 tämän tilalle lanseerattiin UCI ProTour, johon otettiin mukaan myös ns. suuret ympäriajot (Italian ympäriajo, Ranskan ympäriajo ja Vuelta a España) sekä laajempi valikoima yksi- ja useampipäiväisiä maantiekilpailuja.
Maastopyöräily

Maastopyöräilyn tärkein vuosittainen kilpailu on maastopyöräilyn MM-kilpailut, joissa kilpaillaan niin normaalissa maastoajossa, alamäkiajossa kuin 4X:ssä eli Four Crossissakin.
Maastopyöräilyn maailmancup on sarjamuotoinen kilpailu, jota on järjestetty vuodesta 1991.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
Vancouver (Washington)

| Vancouver |
| --- | --- |

 Koordinaatit: 45°38′1″N, 122°36′10″W 
Valtio:  Yhdysvallat
Osavaltio:  Washington
Piirikunta:  Clark
Hallinto:  
 – Pormestari:  Tim Leavitt
Pinta-ala:  
 – Kokonaispinta-ala:  119,5 km²
 – Josta vettä:  8,7 km² 
Korkeus:  52 m
Väkiluku (2005):  157 493
 – Väestötiheys:  1 414 as./km²
Aikavyöhyke:  UTC-8 kesäaika UTC-7
Lempinimi::  Vancouver USA
 
 www.cityofvancouver.us 
Infobox OKVirheellinen NIMI-arvo: 
Vancouver on Yhdysvaltain Washingtonin osavaltion neljänneksi suurin kaupunki.  Vuonna 2005 kaupungissa oli 157 493 asukasta.
Kaupunki sijaitsee Columbia-joen pohjoisrannalla. Joen vastarannalla sijaitsee Portland.
Suurempi Vancouver Kanadan Brittiläisessä Kolumbiassa sijaitsee kaupungista noin 490 kilometriä pohjoiseen. Molemmat kaupungit nimettiin merikapteeni George Vancouverin mukaan, mutta Kanadan Vancouver perustettiin vasta vuonna 1886, lähes 30 vuotta Washingtonin Vancouverin jälkeen. Kaupungin edustajat ovat ajoittain ehdottaneet kaupungin nimeämistä Fort Vancouveriksi, Vancouver USA:ksi, tai Old Vancouveriksi sekaannuksien välttämiseksi.
Vancouverin ja Portlandin yhdistävä silta, joka ylittää paitsi Columbia-joen, myös osavaltiorajan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Vincent Ellin

Vincent Ellin on kanadalainen fagotisti. Hän toimi Winnipegin sinfoniaorkesterin ja Manitoban kamariorkesterin ensifagotistina yhteensä 32 vuoden ajan ennen omistautumistaan soolo- ja kamarimusiikkiuralle. Hänelle myönnettiin Juno-palkinto Sophie-Carmen Eckhardt-Gramattén fagottikonserton levytyksestä BIS Recordsille (1995). Ellin on kantaesittänyt useita uusia teoksia, joihin lukeutuu Glenn Buhrin konsertto. Hän on tulkinnut vähälle huomiolle jäänyttä ohjelmistoa, kuten Nikos Skalkottasin Cycle-Concertin Alankomaiden kaksoisruokolehdykkäseuran kutsumana Rotterdamissa. Hän on myös esiintynyt muiden muassa Bostonin sinfoniaorkesterin, CBC:n radio-orkesterin, Richmondin sinfoniaorkesterin, Boston Popsin, Bostonin oopperan, Cantata Singersin ja Aurora Musicalen kanssa.
Ellin opiskeli Sherman Waltin johdolla New England Conservatory of Musicissa ja sai valmistuessaan George W. Chadwick -palkinnon. Hänen opettajiaan olivat myös Stephen Maxym ja Louis Skinner. Wieniläisklassisen tyylin opetusta hän sai Milan Turkovicilta Wienissä.
Vibeke Skofterud

| Vibeke Skofterud |
| --- | --- |
 Vibeke Skofterud, 2015
Henkilötiedot
Koko nimi:  Vibeke Westbye Skofterud
Syntynyt: 20. huhtikuuta 1980 Askim, Norja
Kuollut: 29. heinäkuuta 2018 (38 vuotta) Arendal, Norja
Uran tiedot
Pituus:  165 cm
Seura:  Slitu IF
Laji:  maastohiihto 
Maailmancup
Kaudet:  2000–2014
Voitot:  0
Palkintokorokkeella:  12
 Tietolaatikko päivitetty 11. syyskuuta 2017 
| Mitalit> Maa:   Norja.Naisten maastohiihto. Olympialaiset  | Mitalit> Maa:   Norja.Naisten maastohiihto. Olympialaiset  | Mitalit> Maa:   Norja.Naisten maastohiihto. Olympialaiset  | Maa:   Norja> Naisten maastohiihto. |
| --- | --- | --- | --- |
|  Kultaa | Vancouver 2010 | 4×5 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Oberstdorf 2005 | 4x5 km viesti |  |
|  Kultaa | Oslo 2011 | 4×5 km viesti |  |
|  Hopeaa | Val di Fiemme 2003 | 4x5 km viesti |  |
|  Pronssia | Sapporo 2007 | 4x5 km viesti |  |
Vibeke Westbye Skofterud (20. huhtikuuta 1980 Askim – 29. heinäkuuta 2018 Arendal) oli norjalainen maastohiihtäjä. Hän voitti viestihiihdossa olympiakultaa ja kaksi maailmanmestaruutta.
Elämä ja ura

Skofterud saavutti 2003 Val di Fiemmen MM-kisoista hopeaa Norjan viestijoukkueessa. Kaksi vuotta myöhemmin Oberstdorfin MM-hiihdoissa hän oli voittamassa viestikultaa ja 2007 Sapporon MM-kisoissa viestipronssia. Vancouverin olympialaisissa 2010 ja Oslon MM-kilpailuissa 2011 Skofterud voitti kultaa viestissä. Hänen paras henkilökohtainen arvokisasaavutuksensa on kuudes sija Oslon MM-kilpailujen 30 kilometrin vapaan hiihtotavan yhteislähtökilpailussa. 2002 Salt Lake Cityn olympialaisissa hän sijoittui 30 kilometrin perinteisen hiihtotavan kilpailussa kahdeksanneksi.
Maailmancupin henkilökohtaisilla matkoilla Skofterud ei saavuttanut voittoa, mutta palkintokorokesijoituksia hänellä oli kaksitoista kappaletta.
Seuratasolla Skofterud edusti Slitu IF -seuraa. Vuonna 2002 hän voitti Norjan sprinttimestaruuden. Lisäksi hänellä on yksi hopea- ja kolme pronssimitalia maansa mestaruuskilpailuista.
Skofterud sairastui toukokuussa 2014 äkilliseen lihastautiin rabdomyolyysiin ja joutui sairaalaan tehostetun hoidon osastolle.
Hän ilmoitti 18. elokuuta 2015 lopettavansa uransa ja aikovansa jatkossa keskittyä pitämään hiihtokursseja nuorille sekä työskentelemään tv-kommentaattorin tehtävissä.
Skofterud kuoli 29. heinäkuuta 2018 vesiskootterionnettomuudessa Etelä-Norjassa. Hänellä oli onnettomuushetkellä veressään yli 0,8 promillea alkoholia, eli yli sallitun. Tarkkaa promillemäärää ei julkaista.
Aiheesta muualla

Kuvia tai muita tiedostoja aiheesta Vibeke Skofterud Wikimedia Commonsissa
Vibeke Skofterud Kansainvälinen hiihtoliitto (FIS). (englanniksi)
Venäjän urheilu

Venäjä on jatkanut Neuvostoliiton aikana saavutettua urheilumenestystä, ja Venäjä onkin yksi menestyneimmistä maista urheilussa. Maalla on kaikista olympialaisten osanottajamaista kolmanneksi eniten mitaleita. Venäjän suosituimmat lajit ovat rytminen voimistelu, jalkapallo, jääkiekko ja koripallo. Muita suosittuja lajeja ovat käsipallo, yleisurheilu, painonnosto, maastohiihto, paini, lentopallo, jääpallo ja taitoluistelu. Venäjällä on tullut suosituiksi uusia lajeja kuten tennis, rugby, shakki, taistelulajit ja suunnistus.
Neuvostoliitto osallistui olympiakisoihin vuodesta 1952 lähtien, jolloin pidettiin olympiakisat Helsingissä. Venäjä on myös osallistunut talvikisojen paralympialaisiin vuodesta 1994 lähtien. Venäjän menestys Vancouverin talvikisoissa jäi vaatimattomaksi Venäjän sijoittuessa kuudenneksi mitalitilastossa. Pääministeri Vladimir Putin vaatikin olympiamenestykseen parannusta Sotšin talviolympialaisiin 2014 mennessä. Venäjän urheilun markkinavetoinen ja valtiollisesti ohjattu sekajärjestelmä tukeutuu edelleen neuvostoaikoina syntyneeseen urheilun osaamis- ja valmennuskulttuuriin.
Vuonna 2008 Venäjällä oli 3762 uimahallia ja 2687 stadionia, joissa on vähintään 1500 yleisöpaikkaa. Yhteensä liikuntapaikkoja oli 123 200. Vuonna 2008 mukana urheiluseuroissa ja ryhmissä oli 22,6 miljoonaa henkilöä, mukaan lukien 8,1 miljoonaa naista.
Kilpaurheilu > Olympialaiset

Kesäolympialaiset järjestettiin Venäjällä vuonna 1980 Moskovassa ja talviolympialaiset Sotšissa vuonna 2014.
| 0 | 1 | 2 | 3 | 4 |
| --- | --- | --- | --- | --- |
| Kisat | Aika | Kulta | Hopea | Pronssi |
| Rio 2016 | Kesäolympialaiset | 19 | 17 | 20 |
| Sotši 2014 | Talviolympialaiset | 11 | 9 | 9 |
| Lontoo 2012 | Kesäolympialaiset | 21 | 21 | 32 |
| Vancouver 2010 | Talviolympialaiset | 3 | 5 | 7 |
| Peking 2008 | Kesäolympialaiset | 24 | 13 | 24 |
| Torino 2006 | Talviolympialaiset | 8 | 6 | 8 |
| Ateena 2004 | Kesäolympialaiset | 28 | 26 | 36 |
| Salt Lake City 2002 | Talviolympialaiset | 5 | 4 | 4 |
| Sydney 2000 | Kesäolympialaiset | 32 | 28 | 29 |
| Nagano 1998 | Talviolympialaiset | 9 | 6 | 3 |
| Atlanta 1996 | Kesäolympialaiset | 26 | 21 | 16 |
| Lillehammer 1994 | Talviolympialaiset | 11 | 8 | 4 |
Kilpaurheilu > Yleisurheilu

Yleisurheilussa venäläiset ovat voittaneet 26 olympiakultaa, 55 ulkoratojen maailmanmestaruutta ja 51 ulkoratojen Euroopan-mestaruutta vuoden 2015 loppuun mennessä. Kaksinkertaisia olympiavoittajia ovat seiväshyppääjä Jelena Isinbajeva, jolla on myös kolme ulkoratojen ja neljä sisäratojen maailmanmestaruutta, sekä keskimatkojen juoksija Svetlana Masterkova, joka on voittanut yhden maailmanmestaruuden. Tatjana Lebedeva on voittanut yhden olympiakullan pituushypyssä sekä kolme ulkoratojen ja kolme sisäratojen maailmanmestaruutta pituushypyssä ja kolmiloikassa. Moukarinheittäjä Tatjana Lysenko on olympiakullan lisäksi voittanut kaksi maailmanmestaruutta.
Neuvostoliiton Sergei Bubka rikkoi kymmenen vuoden aikana maailmanennätyksen 35 kertaa, omassa lajissaan seiväshypyssä hän oli ylivoimainen.
Kilpaurheilu > Talvilajit

Taitoluistelu on ollut menestyksekäs urheilulaji menestyneitä venäläisiä taitoluistelijoita ovat mm. Aleksei Jagudin ja Jevgeni Pljuštšenko. Maastohiihdossa erityisesti naishiihtäjät ovat voittaneet arvokisamitaleja.
Kilpaurheilu > Jääkiekko

Venäjän jääkiekkomaajoukkue on voittanut jääkiekon maailmanmestaruudet vuosina 1993, 2008, 2009 ja 2012.
Venäjän jääkiekon korkein sarja on monikansallinen KHL, jota pidetään maailman toiseksi kovatasoisimpana sarjana. Maan toiseksi korkein sarjataso on VHL, ja sen alapuolella on vielä RHL. Venäjän nuorten jääkiekkosarjassa pelaa joukkueita useista eri maista.
Kilpaurheilu > Koripallo

Venäjän miesten koripallomaajoukkue on saavuttanut seitsemän arvokisamitalia. Olympiakisoissa joukkue ylsi pronssille Lontoossa 2012. MM-kilpailuissa se saavutti hopeaa vuosina 1994 ja 1998. EM-kilpailuissa Venäjä voitti kultaa vuonna 2007 ja saavutti hopeaa vuonna 1993 sekä pronssia vuosina 1997 ja 2011. Ammattilaissarja NBA:ssa on pelannut venäläisiä, kuten Utah Jazzia, Minnesota Timberwolvesia ja Brooklyn Netsiä edustanut Andrei Kirilenko.
Venäjän naisten koripallomaajoukkue on saavuttanut olympiapronssia vuosina 2004 ja 2008 sekä MM-hopeaa vuosina 1998, 2002 ja 2006. Joukkue on voittanut Euroopan mestaruuden vuosina 2003, 2007 ja 2011 ja saavuttanut EM-hopeaa vuosina 2001, 2005 ja 2009 sekä EM-pronssia vuosina 1995 ja 1999.
Kilpaurheilu > Jalkapallo

Jalkapallo on suosituin urheilulaji Venäjällä. Pietarin Zenit on voittanut UEFA-Cupin kausina 2007–2008. Andrei Aršavin on pelannut Englannin Valioliigassa. Venäjän Valioliiga on Venäjän jalkapallon korkein sarjataso. Sarjaan osallistuu 16 joukkuetta. Tähän mennessä Venäjän jalkapallossa ulkomaalaisvahvistusten rooli on ollut iso. Nyt Venäjän jalkapalloliitto on alkanut rajoittamaan ulkomaalaiskiintiötä Venäjän liigassa.
Kilpaurheilu > Jääpallo

Jääpallo on perinteisesti suosittu urheilulaji Venäjällä. Jääpalloliigan otteluissa on ollut keskimäärin n. 3500 katsojaa. Venäjä voitti maailmanmestaruuden jääpallossa 2013.
Kilpaurheilu > Lentopallo

Venäjän miesten lentopallomaajoukkueen suurin saavutus on olympiavoitto Lontoossa 2012. Joukkue ylsi olympiahopealle vuonna 2000 sekä -pronssille vuosina 2004 ja 2008. MM-kilpailuissa Venäjän miehet ovat saavuttaneet hopeaa vuonna 2002. Euroopan mestaruuden Venäjä voitti vuonna 2013, ja lisäksi joukkue on saavuttanut EM-hopeaa vuosina 1999, 2005 ja 2007 sekä EM-pronssia vuosina 1993, 2001 ja 2003. Maailmanliigan Venäjän miehet voittivat vuosina 2002, 2011 ja 2013 sekä maailmancupin vuosina 1999 ja 2011.
Venäjän naisten lentopallomaajoukkue on saavuttanut olympiahopeaa Sydneyssä 2000 ja Ateenassa 2004. Maailmanmestaruuden joukkue on voittanut vuosina 2006 ja 2010, ja MM-pronssia se on saavuttanut vuosina 1994, 1998 ja 2002. EM-kilpailuissa Venäjän naiset ovat voittaneet kultaa vuosina 1993, 1997, 1999, 2001 ja 2013 sekä saavuttaneet pronssia vuosina 1995, 2005 ja 2007.
Kilpaurheilu > Tennis

Menestyneitä venäläisiä tennispelaajia ovat mm. naispelaajat Marija Šarapova ja Dinara Safina. Miespelaajia ovat mm. Marat Safin ja Jevgeni Kafelnikov.
Kilpaurheilu > Voimistelu

Irina Tšaštškina, Alina Kabajeva, Janina Batyršina ja Julia Barsukova ovat menestyneitä urheilijoita rytmisessä voimistelussa.[lähde? ]
Kilpaurheilu > Shakki

Shakki on ollut perinteisesti suosittu urheilulaji Venäjällä.
Kilpaurheilu > Paini

Aleksandr Karelin on menestynein painija Venäjällä.
Kilpaurheilu > Uinti

Venäjä on voittanut ratauinnissa neljä, avovesiuinnissa yhden ja uimahypyissä neljä olympiakultaa. Menestynein uimari on Aleksandr Popov, joka voitti vapaauintilajeissa neljä olympiakultaa, kaksi IVY:n ja kaksi Venäjän edustajana. Lisäksi hän voitti pitkän radan kilpailuissa kuusi maailmanmestaruutta sekä 21 Euroopan-mestaruutta, joista kolme Neuvostoliiton edustajana. Perhosuimari Denis Pankratov voitti kaksi olympiakultaa, yhden maailmanmestaruuden ja viisi Euroopan-mestaruutta. Uimahyppääjä Dmitri Sautin voitti kaksi olympiakultaa, viisi maailmanmestaruutta ja 12 Euroopan-mestaruutta.
Doping

Venäjän dopingin vastaisesta toiminnasta vastaa Rusada. Kansainvälinen yleisurheiluliitto IAAF teki päätöksen Venäjän yleisurheiluliiton sulkemisesta  kansainvälisestä kilpailutoiminnasta marraskuussa 2015.
Aiheesta muualla

Kuvia tai muita tiedostoja aiheesta Venäjän urheilu Wikimedia Commonsissa
Vehkalampi (Hartola)

| Vehkalampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°31′01″N, 26°12′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jääsjärven alue (14.82)
Laskujoki:  joki Jääsjärveen 
Järvinumero:  14.824.1.001
Mittaustietoja
Pinnankorkeus:  95,2 m  
Pituus:  930 m  
Leveys:  250 m  
Rantaviiva:  2,665 km  
Pinta-ala:  13,895 ha  
Saaria:  ei saaria 
 fiVehkalampi 
Vehkalampi  on Päijät-Hämeessä Hartolassa  Vehkalahden lähellä sijaitseva lampi.
Maantietoa

Lampi on 930 metriä pitkä, 250 metriä leveä, ja sen pinta-ala on 13,9 hehtaaria. Lammella ei ole kartan mukaan saaria.  Sen rantaviivan pituus on 2,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Jääsjärven alueella (14.82), jonka Vehkalammen valuma-alueeseen (14.824) se kuuluu. Lammen vedenpinnan korkeus on 95,2 metriä mpy.
Victor Kindo

Victor Kindo (12. toukokuuta 1947 – 12. kesäkuuta 2008) oli intialainen roomalaiskatolinen piispa. Hänet vihittiin papiksi 14. joulukuuta 1974 ja nimitettiin Raigarhin hiippakunnan piispaksi 25. marraskuuta 1985. Piispaksi vihkiminen seurasi 20. tammikuuta 1986. Pääkonsekraattorina toimi Eugene Louis D'Souza, jota avustivat Telesphore Placidus Toppo ja Philip Ekka.
23. maaliskuuta 2006 Kindo sai nimityksen Jashpurin hiippakunnan piispaksi, jonka virkaan hänet asetettiin 25. toukokuuta. Hän toimi hiippakunnan johdossa, kunnes kuoli 61-vuotiaana.
Vegas Vipers

| Vegas Vipers |
| --- | --- |

Seura
Perustettu:  2018
Kotikenttä:  Cashman Field
Kaupunki:   Las Vegas, Nevada
Miesten sarjataso:  XFL (Pohjoinen divisioona)
Värit:  Musta, punainen, valkoinen               
Omistaja:  Alpha Acquico, LLC (RedBird Capital, Dwayne Johnson, Dany Garcia)
Toimitusjohtaja:  Rod Woodson
Miesten päävalmentaja:  Rod Woodson
Mitalit
Infobox OKNimi-testi OK: 
Vegas Vipers (aiemmin Tampa Bay Vipers) on ammattilaistason amerikkalaisen jalkapallon joukkue Las Vegasista, Nevadasta. Joukkue pelaa XFL-liigassa osana Pohjoista divisioonaa.
Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Vipersin kotikenttä on Cashman Field.
Ensimmäisellä kaudellaan 2020 Vipers ehti pelata viisi ottelua, joista se voitti yhden ja hävisi neljä. Maaliskuussa XFL-kausi päättyi ennenaikaisesti COVID-19-pandemian vuoksi.
Kaudeksi 2023 Vipers muutti Tampasta Las Vegasiin. Samalla joukkueen värit muuttuivat punaiseen, mustaan ja valkoiseen.
Logot

Aiempi tunnus, käytössä kaudella 2020
Kausittaiset tilastot

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Kausi | O | V | H | T+ | T− | P+ | P− |  Divisioona/sijoitus | Pudotuspelit |
| 2020 | 5 | 1 | 4 | 11 | 15 | 98 | 115 | Itäinen, neljäs | ei pelattu |
| --- | --- |
 O = ottelut  V = voitot  H = häviöt :  T+ = touchdowneja tehty  T− = touchdowneja vastustajalle  P+ = pisteitä tehty  P− pisteitä vastustajalle
Aiheesta muualla

Joukkueen kotisivut
Vincent Gil

Vincent ("Vince") Gil (1939 Sydney – 2022) oli australialainen näyttelijä. Hänet tunnettiin parhaiten Crawford "The Nightrider" Montizanon roolista vuoden 1979 elokuvassa Mad Max.
Gil sai ensimmäisen roolinsa vuonna 1966. Televisiosarjoja, joissa hän esiintyi, olivat muiden muassa Neighbours ja Matlock Police. Gil esiintyi myös esimerkiksi elokuvissa Stone (rooli: Dr Death) ja Pankki (2001). Mad Maxissa Gilin kanssa esiintynyt Paul Johnstone ilmoitti hänen kuolemastaan 22. elokuuta 2022.
Aiheesta muualla

Vincent Gil Internet Movie Databasessa. (englanniksi)
Vehkalampi (Kyyjärvi, Järvenpää)

| Vehkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  63°06′57″N, 24°28′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  suo-oja 
Järvinumero:  14.646.1.001
Mittaustietoja
Pinnankorkeus:  165,6 m  
Pituus:  560 m  
Leveys:  140 m  
Rantaviiva:  1,494 km  
Pinta-ala:  4,06 ha  
Tilavuus:  0.000089 km³ 
Keskisyvyys:  2,2 m  
Suurin syvyys:  4 m  
Saaria:  ei saaria 
 fiVehkalampi 
Vehkalampi  on Keski-Suomessa Kyyjärvellä  Järvenpään lähellä sijaitseva lampi.
Maantietoa

Lampi on 560 metriä pitkä, 140 metriä leveä, ja sen pinta-ala on 4,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 89 300 kuutiometriä. Sen keskisyvyys on 2,2 metriä ja suurin syvyys on 4,0 metriä. Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Kortejoen valuma-alueeseen (14.646) se kuuluu. Lammen vedenpinnan korkeus on 165,6 metriä mpy.
Vegard Ulvang

| Vegard Ulvang |
| --- | --- |

Henkilötiedot
Syntynyt: 10. lokakuuta 1963 (ikä 61) Kirkkoniemi, Norja
Uran tiedot
Seura:  Kirkenes
Laji:  maastohiihto 
Maailmancup
Kaudet:  1984–1997
Voitot:  9
Palkintokorokkeella:  34
Aiheesta muualla
www.ulvang.com
Vegard Ulvang (s. 10. lokakuuta 1963 Kirkkoniemi, Norja) on norjalainen entinen kilpahiihtäjä ja lajinsa moninkertainen arvokisamitalisti. Nykyään hän toimii kansainvälisen hiihtoliiton FIS:n maastohiihtojaoston puheenjohtajana.
Saavutuksia

1987 Oberstdorfin MM-kisat:
pronssia (4 x 10 km viesti)
1988 Calgaryn olympialaiset:
pronssia (30 km)
1989 Lahden MM-kisat:
hopeaa (30 km)
pronssia (15 km)
1991 Val di Fiemmen MM-kisat:
kultaa (4 x 10 km viesti)
pronssia (30 km)
1992 Albertvillen olympialaiset:
kultaa (10 km)
kultaa (30 km)
kultaa (4 x 10 km viesti)
hopeaa (15 km takaa-ajo)
1993 Falunin MM-kisat:
kultaa (4 x 10 km viesti)
hopeaa (30 km)
pronssia (10 km)
1994 Lillehammerin olympialaiset:
hopeaa (4 x 10 km viesti)
Yksityiselämä

Vegard Ulvang elää avioliitossa Grete Ingeborg Nykkelmon kanssa, joka myös on entinen kansainvälisen tason huippuhiihtäjä.
Vuonna 1993 Ulvang nousi julkisuuteen myös urheilu-uransa ulkopuolella kahden häntä kohdanneen ikävän tapauksen johdosta: Hänen ollessaan patikoimassa ystävänsä Vladimir Smirnovin kanssa Mongoliassa viranomaiset pidättivät seurueen epäiltynä paikallisen oppaansa ryöstömurhasta. Useiden päivien kuluttua tilanne laukesi, kun selvisi, että opas oli varastanut seurueelta lentolipun ja paennut Venäjälle, missä miliisi oli pidättänyt hänet. 
Saman vuoden lokakuussa Ulvangin isoveli Kjetil katosi salaperäisesti ollessaan lenkkeilemässä lumimyrskyssä. Vegard Ulvang osallistui itsekin kahden viikon ajan veljensä etsintöihin; veljeä ei kuitenkaan löydetty ja Vegardin oli lähdettävä takaisin Italiaan harjoittelemaan 1994 olympialaisia varten. Etsinnät lopetettiin kuukauden jälkeen ja 7 kuukautta myöhemmin, kun poliisi aloitti taas etsinnät veli löydettiin hukkuneena lähijärvessä.
Syksyllä 2011 Vegard Ulvang hiihti norjalaisen retkikunnan mukana etelänavalle. Retkikunta seurasi Roald Amundsenin 100 vuotta aiemmin käyttämää reittiä. Vegard Ulvang ja Harald Dag Jolle saapuivat etelänavalle 14.12.2011 päivälleen 100 vuotta Amundsenin retkikunnan jälkeen 1300 kilometrin hiihdon päätteeksi.
Aiheesta muualla

Vegard Ulvangin virallinen sivusto
Miesten 10 kilometrin hiihdon olympiavoittajat
Miesten 30 kilometrin hiihdon olympiavoittajat
Vanattara

Vanattarantie alittaa Vanattaran rautatiesillan.
Vanattara on Lempäälän kaupunginosa. Siellä oli vuonna 2010 noin 110 asuintaloutta. Vanattara on kasvualuetta, koska sinne on kaavoitettu lisää asuinalueita.
Alueelle valmistui kevyenliikenteenväylä vuonna 2010. 
Vanattaran asuinalueen läpi kulkee rautatie, jossa on liikennepaikka nimeltään Vanattara. Tampereen ja Toijalan välisen lähiliikenteen juna pysähtyi siellä viimeksi 1980-luvulla. Vanattarassa on ollut iso maatila, jonka mukaan maanmittaustoimisto on nimennyt alueen.
Vanattarassa on kaksi leikkikenttää, Kivimäentien leikkikenttä ja Lehtimäentien leikkikenttä. Omakotiyhdistys järjestää leikkikenttätalkoita ja tapahtumia alueen asukkaille.
Aiheesta muualla

Vanattaran omakotiyhdistys ry.
Vanattaran kartta